LDZAYER TAMANEƔT– Tafaska Tagraɣlant n Uẓawan Asimfuni ad d-tili, aseggas-a, gar 14 d 18 Tubeṛ deg Tufiṛa n Boualem-Bessaih n Ldzayer Tamaneɣt, yernu ad d-mlilent ɣer-s 14 n tmura, gar-asent Ṭṭalyan, tinebgit n userhu, ɣef wakken ay d-yenna, ass n ttlata, yemwekkel n tfaska-a, Abdelkader Bouazzara.
Semmus n wussan ara teḍḍef tfaska-a aydeg ara d-ilin yihanayen ama n uẓawan ameɣradan, ama n tufiṛat, yernu 3 n yibarazen ara d-yilin yal iḍ.
Tuṛkist n Tufiṛat n Ldzayer ad tt-yessefrek umaystṛu Amine Kouider yesɛan 25 n yiseggasen aya seg wasmi ay la yessefrak tuṛkisin tigraɣlanin, yernu d netta ara yesferken tuṛkist n tsehṛa n tẓunẓut n tfaska-a aydeg ara ttekkin 15 n yemẓawanen d 3 n yicennayen iṭalyaniyen.
Tagrumma taṭalyanit n Arco Magico Chamber Orchestra ad d-teg ahanay-nnes deg weḥric wis sin n tsehṛa-a s wahil aydeg ara d-uraren tisawiyin mechuṛen n tufiṛat taṭalyanit.
Ad ttekkint daɣ tuɣact tiliriyin d ccnawi s waṭas n tuɣac seg Tegduda Tačikit, Tutrict, Miksik (aydeg ara d-yili ula d aẓawan ansayan), Japun, Surya d Rrus.
Tuṛkist taɣelnawt tatunsit ad tettekki wazal n 10 n tsawiyin n uẓawan akelsak, ma d Surya ad tettekki s talilt n texxamt n Usudu Imineg n Uẓawan ara d-yuraren kra n tsawiyin n uẓawan akelsak ameɣradan d tiyaḍ ay d-yettwaddmen seg tgemmi tadzayrit.
kab_Latn kab_Latn kab_Latn kab_Latn kab_Latn kab_Latn